રૈનાની પત્ની પ્રિયંકાએ તાજેતરમાં હૉલેન્ડમાં પુત્રીને જન્મ આપ્યો હતો. રૈના એ અવસર સમયે પત્નીની પડખે રહેવા હૉલેન્ડ ગયો હતો, પરંતુ હવે પાછો આવી ગયો છે. તેણે ૨૦૦૮માં આઇપીએલની શરૂઆત પછી પહેલી જ વાર આ ટુર્નામેન્ટમાં મૅચ ગુમાવી છે. આજની મૅચમાં બન્ને ટીમની ઓપનિંગ જોડીઓની સફળતા વચ્ચે હરીફાઈ થશે. કોલકતાના કૅપ્ટન ગૌતમ ગંભીર અને રૉબિન ઉથપ્પાની સામે ગુજરાતના ડ્વેઇન સ્મિથ તથા બ્રેન્ડન મૅક્લમની કસોટી થશે.